অ্যাস্ট্রোল্যাব

[থাম্ব| ২০১৩ সালে ইরানের [তাবরিজ|তাবরিজে তৈরি একটি আধুনিক অ্যাস্ট্রোল্যাব। ]]
[alt=|থাম্ব|অক্সফোর্ডের ইতিহাসের জাদুঘরে রাখা মধ্যযুগীয় (১৪৮০সাল) [মধ্যযুগীয় ইসলামি বিশ্বে জ্যোতির্বিদ্যা|ইসলামী জ্যোতির্বিজ্ঞানের এক গোলকীয় অ্যাস্ট্রোল্যাব। সম্ভবত সিরিয়া বা মিশর হতে ]]
**অ্যাস্ট্রোল্যাব** ( ;  ;  ) একটি বিস্তৃত নত-পরিমাপক এবং একটি অ্যানালগ ক্যালকুলেটর যেখানে জ্যোতির্বিদ্যার বিভিন্ন ধরনের সমস্যা এবং কাজ করতে সক্ষম একটি যন্ত্র। ঐতিহাসিকভাবে, জ্যোতির্বিজ্ঞানী এবং নাবিকরা একটি দিগন্ত দেহের দিগন্তের ওপরের দৈর্ঘ্যের উচ্চতা পরিমাপ করতে এটি ব্যবহার করতো। এটি শাস্ত্রীয় প্রাচীনত্ব, ইসলামিক স্বর্ণযুগ, ইউরোপীয় মধ্যযুগ এবং আবিষ্কারের যুগের সময় ব্যবহৃত হয়েছিল।

## শব্দের ব্যুৎপত্তি

অক্সফোর্ড ইংরেজি অভিধান ইংরেজি শব্দ "astrolabe"-এর জন্য "তারকা-গ্রাহক" অনুবাদ দিয়েছে এবং মধ্যযুগীয় লাতিন থেকে গ্রিক শব্দ ἀστρολάβος (astrolábos)-এ এর উৎপত্তি চিহ্নিত করেছে, যা ἄστρον (astron) "তারকা" এবং λαμβάνειν (lambanein) "গ্রহণ করা" থেকে এসেছে।

মধ্যযুগীয় ইসলামিক বিশ্বে আরবি শব্দ "আল-অস্তুরলাব" (অর্থাৎ astrolabe) এর বিভিন্ন ব্যাখ্যা দেওয়া হয়েছিল। আরবি গ্রন্থে, এই শব্দটি "ākhidhu al-nujūm" (আরবি: آخِذُ ٱلنُّجُومْ, অর্থ 'তারকা-গ্রাহক') হিসাবে অনুবাদিত হয়েছে, যা গ্রিক শব্দটির সরাসরি অনুবাদ।

আল-বিরুনি মধ্যযুগীয় বিজ্ঞানী হামজা আল-ইস্ফাহানিকে উদ্ধৃত ও সমালোচনা করেছেন, যিনি বলেছিলেন:

"asturlab একটি ফারসি বাক্যাংশের আরবায়িত রূপ" (sitara yab, অর্থ "তারকার গ্রাহক")।

মধ্যযুগীয় ইসলামিক উৎসে, "lines of lab" হিসাবে শব্দটির একটি লোক ব্যুৎপত্তি আছে, যেখানে "Lab" ইদ্রিসের এক পুত্রকে(হনোক) নির্দেশ করে। এই ব্যুৎপত্তিটি দশম শতাব্দীর একজন বিজ্ঞানী আল-ক্বুমি উল্লেখ করেছেন, কিন্তু আল খোয়ারিজমি তা প্রত্যাখ্যান করেছেন।

## ইতিহাস
### প্রাচীন বিশ্ব
হেলেনিস্টিক সভ্যতায় ২২০ এবং ১৫০ খ্রিস্টপূর্বাব্দে পেরগা-র আপোল্লোনিয়ুস একটি প্রাথমিক অ্যাস্ট্রোল্যাব আবিষ্কার করেন। অ্যাস্ট্রোল্যাব ছিল **প্ল্যানিসফিয়ার** এবং **ডিওপ্ট্রার** সমন্বয়, একটি অ্যানালগ ক্যালকুলেটর যা জ্যোতির্বিদ্যার বিভিন্ন ধরণের সমস্যা সমাধান করতে সক্ষম। প্রাচীন বিশ্বে একই উদ্দেশ্যে **আর্মিলারি গোলক** ব্যবহৃত হত।

আলেকজান্দ্রিয়ার থিওন (c. 335 - c. 405) অ্যাস্ট্রোল্যাবর উপর একটি বিস্তারিত গ্রন্থ লিখেছিলেন এবং লুইস বলেন যে **টেট্রাবিব্লোসে** নথিভুক্ত জ্যোতির্বিজ্ঞানের পর্যবেক্ষণগুলি করার জন্য টলেমি একটি অ্যাস্ট্রোল্যাব ব্যবহার করেছিলেন। প্লেন অ্যাস্ট্রোল্যাবের আবিষ্কারটি কখনও কখনও ভুলভাবে থিওনের কন্যা হাইপেশিয়ার বলে দাবী করা হয় তবে এটি কমপক্ষে ৫০০ বছর আগে ব্যবহার করা হয়েছিল বলে জানা যায়।
বাইজেন্টাইন যুগ জুড়ে গ্রীক-ভাষী বিশ্বে অ্যাস্ট্রোল্যাব ব্যবহার অব্যাহত ছিল। ৫৫০ খ্রিস্টাব্দের দিকে, খ্রিস্টান দার্শনিক জন ফিলোপোনাস গ্রীক ভাষায় অ্যাস্ট্রোল্যাবের উপর একটি গ্রন্থ লিখেছিলেন, যা যন্ত্রটির উপর বিদ্যমান প্রাচীনতম গ্রন্থ। মেসোপটেমিয়ার বিশপ সেভেরাস সেবোখ্টও ৭ম শতাব্দীর মাঝামাঝি সিরিয়াক ভাষায় অ্যাস্ট্রোল্যাব নিয়ে একটি গ্রন্থ লিখেছিলেন।
### মধ্যযুগ
[থাম্ব| পারস্য বিজ্ঞানী [নাসির আল দীন তুসী|নাসির আল-দীন আল-তুসি দ্বারা জ্যোতির্বিজ্ঞানের গুরুত্ব ব্যাখ্যা করার একটি গ্রন্থ ]]
[থাম্ব| একটি ১৮ শতকের [ইরান|পারস্য অ্যাস্ট্রোল্যাব ]]
মধ্যযুগীয় ইসলামী বিশ্বে জ্যোতির্বিজ্ঞান আরও বিকশিত হয়েছিল, যেখানে মুসলিম জ্যোতির্বিজ্ঞানীরা নকশার ক্ষেত্রে কৌনিক স্কেল প্রবর্তন করেছিলেন, দিগন্তে অজিমুথকে নির্দেশ করে এমন বৃত্ত যুক্ত করেছিলেন।  এটি সমগ্র মুসলিম বিশ্বের সর্বত্র ব্যাপকভাবে ব্যবহৃত হয়েছিল, মূলত জাহাজ চালানোর সহায়তা এবং মক্কার দিকনির্দেশনা কিবলা সন্ধানের উপায় হিসাবে এটি ব্যবহৃত হতো। অষ্টম শতাব্দীর গণিতবিদ মুহাম্মদ আল-ফাজারী প্রথম ব্যক্তি যিনি ইসলামী বিশ্বে অ্যাস্ট্রোল্যাব নির্মাণের জন্য কৃতিত্বপ্রাপ্ত হন। 

## প্রয়োগ
থাম্ব|১৬শ শতকের কাঠের খোদাইচিত্র, অ্যাস্ট্রোল্যাব দিয়ে একটি বিল্ডিংয়ের উচ্চতা পরিমাপ।

১০ম শতাব্দীর জ্যোতির্বিজ্ঞানী আব্দুর রহমান আল-সুফি অ্যাস্ট্রোলেবের উপর ৩৮৬টি অধ্যায়ের একটি বিশাল পাঠ্য লিখেছিলেন, যা অ্যাস্ট্রোল্যাবের বিভিন্ন ক্রিয়াকলাপের জন্য ১০০০ টিরও বেশি প্রয়োগ বর্ণনা করেছে। এগুলির মধ্যে জ্যোতিষশাস্ত্র, জ্যোতির্বিদ্যা এবং ধর্মীয় প্রয়োগ থেকে শুরু করে নৌ-চলাচল, ঋতুগত ও দৈনন্দিন সময়-রক্ষণ এবং জোয়ারের টেবিল অন্তর্ভুক্ত ছিল। এগুলির ব্যবহারের সময়, জ্যোতিষশাস্ত্রকে জ্যোতির্বিজ্ঞানের মতো একটি গুরুতর বিজ্ঞান হিসাবে ব্যাপকভাবে বিবেচনা করা হত এবং উভয়ের অধ্যয়ন একইসাথে হত।

## গঠন
অ্যাস্ট্রোল্যাব একটি ডিস্ক নিয়ে গঠিত, যার একটি প্রশস্ত, উঁচু প্রান্ত থাকে, যা ম্যাটের (মা) নামে পরিচিত, যা যথেষ্ট গভীর যাতে এক বা একাধিক সমতল প্লেট থাকে যেগুলো টাইমপান বা ক্লাইমেটস নামে পরিচিত। টাইমপান নির্দিষ্ট অক্ষাংশের জন্য তৈরি হয় এবং এতে আজিমুথ ও অল্টিটিউড চিহ্নিত বৃত্তের একটি স্টিরিওগ্রাফিক প্রক্ষেপণ খোদাই করা থাকে, যা স্থানীয় দিগন্তের উপরে খ-গোলকের অংশকে উপস্থাপন করে। ম্যাটের প্রান্ত সাধারণত সময়ের ঘণ্টা, আর্কের ডিগ্রি বা উভয়ই দ্বারা অংশাঙ্কিত করা থাকে।

ম্যাটের ও টাইমপানের উপরে, রেট নামক একটি কাঠামো থাকে, যা সৌর অয়নবৃত্ত সমতলের একটি প্রক্ষেপণ এবং উজ্জ্বলতম নক্ষত্রগুলির অবস্থান নির্দেশ করার জন্য একাধিক পয়েন্টার ধারণ করে এবং এটি ঘুরতে পারে। এই পয়েন্টারগুলি প্রায়ই সাধারণ বিন্দু হয়, তবে কারিগরের দক্ষতার উপর নির্ভর করে খুবই জটিল এবং শিল্পসম্মত হতে পারে। কিছু অ্যাস্ট্রোল্যাবে বল, নক্ষত্র, সাপ, হাত, কুকুরের মাথা এবং পাতা আকৃতির শিল্পসম্মত পয়েন্টার রয়েছে। নির্দেশিত নক্ষত্রগুলির নাম প্রায়ই আরবি বা ল্যাটিন ভাষায় পয়েন্টারগুলিতে খোদাই করা থাকত। কিছু অ্যাস্ট্রোল্যাবে একটি সরু রুল বা লেবেল থাকে, যা রেটের উপর ঘোরে এবং এতে বিষুবলম্ব-এর একটি স্কেল চিহ্নিত থাকতে পারে।

রেট, যা আকাশকে উপস্থাপন করে, একটি নক্ষত্রতালিকার মতো কাজ করে। এটি ঘোরালে, তারা এবং অয়নবৃত্ত টাইমপানের উপর সমন্বয় প্রক্ষেপণের উপর চলে। একটি সম্পূর্ণ ঘূর্ণন একটি দিনের অতিক্রমের সাথে সঙ্গতিপূর্ণ। সুতরাং, অ্যাস্ট্রোল্যাব আধুনিক প্ল্যানিস্ফিয়ারের পূর্বসূরী।

ম্যাটেরের পেছনে প্রায়শই বিভিন্ন প্রয়োগে অ্যাস্ট্রোল্যাবের জন্য উপযোগী স্কেলগুলি খোদাই করা থাকে। এগুলো প্রকল্পকের উপর নির্ভর করে, তবে এতে সময় রূপান্তরের জন্য বক্ররেখা, মাসের দিনকে অয়নবৃত্তে সূর্যের অবস্থানে রূপান্তরের জন্য একটি ক্যালেন্ডার, ত্রিকোণমিতিক স্কেল এবং পিছনের প্রান্তে ৩৬০ ডিগ্রি অংশাঙ্কন অন্তর্ভুক্ত থাকতে পারে। আলিডেড পেছনের মুখে সংযুক্ত থাকে। পার্সিয়ান অ্যাস্ট্রোল্যাবের নিচের ডান দিকের চিত্রে একটি আলিডেড দেখা যেতে পারে। যখন অ্যাস্ট্রোল্যাবটি যখন উল্লম্বভাবে ধরা হয়,তখন আলিডেড ঘোরানো যায় এবং সূর্য বা একটি তারা এর দৈর্ঘ্যের সাথে দেখা যায়, যাতে এর উচ্চতার পাঠ ডিগ্রিতে পড়া ("নেওয়া") যায় অ্যাস্ট্রোল্যাবের অংশাঙ্কিত প্রান্ত থেকে; এই কারণেই শব্দটির গ্রিক মূল: "অ্যাস্ট্রন" (ἄστρον) = তারা + "ল্যাব-" (λαβ-) = নেওয়া। আলিডেডে উল্লম্ব এবং অনুভূমিক ক্রস-হেয়ার ছিল যা আজিমুথাল রিংয়ে অবস্থান চিহ্নিত করে, যা একটি আলমুকান্তার (উচ্চতা-দূরত্ব বৃত্ত) নামে পরিচিত।

অ্যাস্ট্রোল্যাবের কেন্দ্রীয় বিন্দু থেকে একটি বাহু, যা ব্যাসার্ধ নামে পরিচিত, অপটিক্যাল অক্ষের সাথে সংযুক্ত, যা আরেকটি বাহুর সমান্তরাল, এটিও ব্যাসার্ধ নামে পরিচিত। অন্য ব্যাসার্ধে উচ্চতা ও দূরত্ব পরিমাপের জন্য অংশাঙ্কন থাকে।

কিছু অ্যাস্ট্রোল্যাবের পেছনে একটি ছায়া বর্গক্ষেত্র দেখা যায়, যা নবম শতকে মুসলিম জ্যোতিষীরা উদ্ভাবন করেছিলেন, যেখানে প্রাচীন গ্রিক ঐতিহ্যের যন্ত্রগুলোতে পেছনের দিকে শুধুমাত্র উচ্চতা স্কেল ছিল। এটি ছায়ার দৈর্ঘ্য এবং সূর্যের উচ্চতা রূপান্তর করতে ব্যবহৃত হত, যার বিভিন্ন ব্যবহার ছিল, যেমন দুর্গম উচ্চতা জরিপ ও পরিমাপ করা।

যন্ত্রগুলো সাধারণত তাদের নির্মাতার স্বাক্ষরসহ তৈরি করা হত, যা অ্যাস্ট্রোল্যাবের পেছনে খোদাই করা থাকত। যদি যন্ত্রটির কোনো পৃষ্ঠপোষক থাকত, তবে তাদের নাম সামনে খোদাই করা থাকত, বা কিছু ক্ষেত্রে শাসনকর্তা সুলতান বা অ্যাস্ট্রোল্যাবিস্টের শিক্ষকের নামও এখানে খোদাই করা পাওয়া গেছে। অ্যাস্ট্রোল্যাবের নির্মাণ তারিখও প্রায়ই খোদাই করা থাকত, যা ইতিহাসবিদদের এই যন্ত্রগুলোকে বিশ্বের দ্বিতীয় প্রাচীনতম বৈজ্ঞানিক যন্ত্র হিসাবে চিহ্নিত করতে সাহায্য করেছে। অ্যাস্ট্রোল্যাবের খোদাইগুলি থেকে ইতিহাসবিদরা এই সিদ্ধান্তে পৌঁছেছেন যে জ্যোতির্বিজ্ঞানীরা সাধারণত তাদের নিজস্ব অ্যাস্ট্রোল্যাব তৈরি করতেন, তবে অনেক অ্যাস্ট্রোল্যাব বিক্রির জন্য মজুদ রাখা হত, যা নির্দেশ করে যে সেই সময় এই যন্ত্রগুলির জন্য কিছু সমসাময়িক বাজার ছিল।

## আরও দেখুন

* মধ্যযুগীয় ইসলামী বিশ্বে জ্যোতির্বিজ্ঞান
* জ্যোতির্বিদ্যার যন্ত্রগুলির তালিকা
* ফিলিপ ড্যানফ্রি, গাণিতিক যন্ত্র, গ্লোব এবং জ্যোতির্বিজ্ঞানের ডিজাইনার এবং নির্মাতা
* সেক্সট্যান্ট

## তথ্যসূত্র

বিষয়শ্রেণী:ঐতিহাসিক বৈজ্ঞানিক যন্ত্র
বিষয়শ্রেণী:জ্যোতির্বৈজ্ঞানিক যন্ত্র
বিষয়শ্রেণী:জ্যোতির্মিতি
বিষয়শ্রেণী:প্রাচীন গ্রিক প্রযুক্তি
বিষয়শ্রেণী:গ্রিক উদ্ভাবন
বিষয়শ্রেণী:ইসলামি জ্যোতির্বিদ্যা
বিষয়শ্রেণী:দিকনির্ণায়ক যন্ত্র